Държавен вестник, бр. 91, 2018 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  91
Чл. 21. Медицинското наблюдение на ли­
цата, пострадали от радиационен инцидент 
или радиационна авария, се извършва по реда 
на наредбата по чл. 65, ал. 1, т. 1 от Закона 
за здравето.
Чл. 22. Националният център по радио­
биология и радиационна защита може да 
организира провеждането на периодично 
медицинско наблюдение или скрининг на 
здравословното състояние на работещи в 
контролирани зони и с високоактивни източ­
ници в случаите, когато анализите на данните 
от дозиметричния контрол или данните от 
оценката на условията на труд установят, че 
работещите са потенциално изложени на риск 
от повишено облъчване.
Раздел IV
Медицинска документация
Чл. 23. (1) Резултатите от медицинското 
наблюдение на работещия се събират в лично 
медицинско досие на лицето, съхранявано от 
НЦРРЗ, съответната РЗИ по чл. 12, ал. 2 или 
от лечебните заведения по чл. 5, ал. 2, докато 
съответното лице навърши или би навършило 
75-годишна възраст, но не по-малко от 30 го­
дини след приключване на трудовата дейност 
в среда на йонизиращи лъчения.
(2) Лечебните заведения по чл. 5, ал. 2 
са длъжни да уведомят Министерството 
на здравеопазването и НЦРРЗ в случай, че 
преустановят дейността си по тази наредба, 
и да предадат на НЦРРЗ наличните при тях 
медицински досиета. 
(3) За предаването на досиетата се съставя 
приемно-предавателен протокол, подписан 
от представител на лечебното заведение и 
представител на НЦРРЗ, и се уведомяват 
работодателите на лицата, чиито досиета се 
предават в НЦРРЗ.
Допълнителни разпоредби
§ 1. По смисъла на тази наредба:
1. „Аварийно облъчване“ е по смисъла на 
§ 1, т. 2 от допълнителните разпоредби на 
Наредбата за радиационна защита.
2. „Граница на дозата“ е по смисъла на 
§ 1, т. 11 от допълнителните разпоредби на 
Наредбата за радиационна защита.
3. „Детерминистичен ефект“ е по смисъла 
на § 1, т. 13 от допълнителните разпоредби на 
Наредбата за радиационна защита.
4. „Лица, които работят в среда на йонизи­
ращи лъчения“ са професионално облъчвани 
лица по смисъла на § 1, т. 33 от допълнител­
ните разпоредби на Наредбата за радиационна 
защита.
5. „Планирано повишено облъчване“ е по 
смисъла на § 1, т. 27 от допълнителните раз­
поредби на Наредбата за радиационна защита. 
6. „Професионално облъчване“ е по смисъла 
на § 1, т. 32 от допълнителните разпоредби на 
Наредбата за радиационна защита.
7. „Среда на йонизиращо лъчение“ е:
а) работно място, в което се използва из­
точник или източници на йонизиращо лъчение 
и където самостоятелно заето или работещо 
за работодател лице, стажант или студент е 
подложен или е възможно да бъде подложен 
на професионално облъчване от използваните 
източници на йонизиращо лъчение по време 
на изпълнение на своите професионални за­
дължения, обучение или инструктаж;
б) работно място, в което средногодишната 
обемна активност на радон надвишава рефе­
рентното ниво или в случай на гама-облъчване, 
когато трябва да се прилагат изискванията за 
ситуация на планирано облъчване.
8. „Стохастичен ефект“ е по смисъла на 
§ 1, т. 44 от допълнителните разпоредби на 
Наредбата за радиационна защита.
§ 2. Наредбата въвежда изисквания на 
Директива 2013/59/Евратом на Съвета от 
5 декември 2013 г. за определяне на основ­
ни норми на безопасност за защита срещу 
опасностите, произтичащи от излагане на 
йонизиращо лъчение и за отмяна на дирек­
тиви 89/618/Евратом, 90/641/Евратом, 96/29/
Евратом, 97/43/Евратом и 2003/122/Евратом 
(„Официален вестник“ на Европейския съюз, 
L 13, 17.01.2014 г.).
Преходни и заключителни разпоредби
§ 3. Започналите до влизането в сила на 
тази наредба процедури за издаване на заклю­
чение за оценка на медицинска пригодност 
се довършват по досегашния ред.
§ 4. Заключения за оценка на медицин­
ската пригодност, издадени до влизането в 
сила на тази наредба, запазват действието си 
до изтичане на срока, за който са издадени.
§ 5. Наредбата се издава на основание 
чл. 65, ал. 1, т. 4 от Закона за здравето и 
отменя Наредба № 29 от 2005 г. за здравни 
норми и изисквания при работа в среда на 
йонизиращи лъчения (ДВ, бр. 78 от 2005 г.).
§ 6. (1) Контролът по изпълнението на на­
редбата се извършва от органите на държавния 
здравно-радиационен контрол.
(2) Националният център по радиобио­
логия и радиационна защита осъществява 
методическа помощ на лечебните заведения 
по отношение на медицинското наблюдение 
на лицата, работещи в среда на йонизиращи 
лъчения.
§ 7. Министърът на здравеопазването дава 
указания по прилагането на наредбата.
Министър:
Кирил Ананиев